Diari Oficial de la Generalitat Valenciana


Sumari del DOGV 8637, del 18-09-2019 (2019/8384)

RESOLUCIÓ de 2 de setembre de 2019, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat-Generalitat, en relació amb la Llei 23/2018, de 29 de novembre, de la Generalitat, d'igualtat de les persones LGTBI.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8384


Data del document
:   02-09-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * minoria sexual
    * drets socials
    * educació sexual
    * lluita contra la discriminació
    * igualtat de tracte
    * estadística
    * dret de l'individu
    * política sanitària
    * salut pública
    * discriminació sexual
    * legislació

RESOLUCIÓ de 2 de setembre de 2019, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat-Generalitat, en relació amb la Llei 23/2018, de 29 de novembre, de la Generalitat, d'igualtat de les persones LGTBI. [2019/8384]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex en aquesta resolució.  
  
València, 2 de setembre de 2019.- La directora general de Relacions amb la Unió Europea i l'Estat: Daría Terrádez Salom  
  
  
ANNEX  
  
Acord de la Comissió Bilateral de Cooperació Administració General de l'Estat-Generalitat en relació amb la Llei 23/2018, de 29 de novembre, de la Generalitat, d'igualtat de les persones LGTBI  
  
La Comissió Bilateral de Cooperació Administració General de l'Estat-Generalitat ha adoptat el següent acord:  
  
1r. De conformitat amb les negociacions prèvies celebrades pel grup de treball constituït en compliment del que es preveu en l'Acord de la Comissió Bilateral de Cooperació Administració General de l'Estat-Generalitat, de data 21 de febrer de 2019, per a l'estudi i proposta de solució de les discrepàncies competencials manifestades en relació amb els articles 26 i 60 de la Llei 23/2018, de 29 de novembre, de la Generalitat, d'igualtat de les persones LGTBI, totes dues parts les consideren solucionades, i això per raó de la següent interpretació:  
  
a) Totes dues parts coincideixen a entendre que l'apartat 2 de l'article 26 de la Llei 23/2018, si bé no contradiu la legislació laboral, sí que estableix una previsió estretament relacionada amb les competències estatals en matèria de legislació laboral atribuïdes per l'article 149.1.7a CE, que serà aplicable sense perjudici del que es disposa en la legislació laboral.  
b) En relació amb l'article 60.3.h de la llei, que tipifica com a infracció greu «la implantació, l'impuls o la tolerància de pràctiques laborals discriminatòries», totes dues parts consideren que en la mesura que es tracte d'un comportament que està ja cobert pel que es preveu en el text refós de la Llei sobre infraccions i sancions en l'ordre social, l'inici del procediment sancionador correspondrà a la Inspecció de Treball i Seguretat Social, subjectant-se al procediment específic previst en el Reial decret 928/1998, de 14 de maig, pel qual s'aprova el Reglament general sobre procediments per a la imposició de sancions per infraccions d'ordre social i per als expedients liquidatoris de quotes de la Seguretat Social, així com a les sancions recollides i als terminis de prescripció previstos en l'esmentat text refós. No obstant això, en aquelles pràctiques laborals discriminatòries que estiguen fora d'aquest àmbit competencial, per no estar regulades, s'hi podrà aplicar aquest article i el seu procediment sancionador, especialment en aquelles empreses que reben subvencions, bonificacions o ajudes públiques de la Comunitat Valenciana, sempre que siga comunicat, perquè en tinga coneixement, a la Inspecció de Treball i Seguretat Social.  
  
2n. Per raó de l'acord aconseguit, totes dues parts consideren resoltes les discrepàncies manifestades i conclosa la controvèrsia plantejada.  
3r. Comunicar aquest acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com inserir el present acord en el Boletín Oficial del Estado i en el Diari Oficial de la Generalitat Valenciana.